**FITOSANITARNA INSPEKCIJA – Izvještaj za jul 2024**

**Unutrašnja kontola**

Fitosanitarni inspektori su u julu vršili inspekcijski nadzor u oblasti zdravstvene zaštite bilja, nadzor u objektima: za proizvodnju, promet i skladištenje sjemenskog i sadnog materijala (na veliko i malo), objektima za promet sredstava za ishranu i zaštitu bilja (na veliko i malo) i objektima za primarnu proizvodnju hrane biljnog porijekla.

Cilj kontrola je provjera stepena ispunjenosti propisanih zahtjeva u oblasti zdravstvene zaštite bilja, sjemena i sadnog materijala, sredstava za zaštitu i ishranu bilja, bezbjednosti hrane i drugih zakona iz nadležnosti ove inspekcije. U izvještajnom periodu nastavljene su kontrole u oblasti bezbjednosti hrane odnosno rezidua pesticida i drugih kontaminenata u hrani. Vršena je i kontrola: zdravstvenog stanja bilja i praćenje štetnih organizama, prijava za proizvodnju u postupku sertifikacije sjemena i sadnog materijala, uslova za rasadnike, sredstava za zaštitu i ishranu bilja na fizičko-hemijske osobine, kvaliteta sjemena u prometu i uslova za njihovo skladištenje i čuvanje. U skladu sa Programom fitosanitarnih mjera za 2024. godinu u okviru Posebnih nadzora nad štetnim organizmima izvršeno je uzorkovanje kod domaćih proizvođača i to: uzorka paradajza rasada na *Ralstonia solenacearum i Clavibacter michigenensis*; uzoraka vode rasada na *Ralstonia solenacearum*; uzorka *Solanum nigrum,* *Datura stramonium* na *Ralstonia solenacearum*; uzoraka merkantilnog krompira na *Synchytrium endobioticum*; uzoraka paradajza na Tomato brown rugose fruit virusa; uzoraka paprike na Tomato brown rugose fruit virusa; uzoraka ukrasnog bilja na sumnju na *Phytophtoru ramorum*; uzoraka merkantilnog krompira na Epitrix i na prisustvo rezidua pesticida: uzoraka grožđa; uzoraka svježe maline; uzoraka merkantilnog krompira i uzoraka nektarina;

U izvještajnom periodu u unutrašnjoj kontroli izvršena su ukupno 95 inspekcijska pregleda.

Broj inspekcijskih pregleda na osnovu:

* zakona o zdravstvenoj zaštiti bilja: 64 pregled;
* zakona o sadnom materijalu: 5 pregleda;
* zakona o sjemenskom materijalu: 5 pregleda;
* zakona o sredstvima za ishranu bilja: 4 pregleda;
* zakona o sredstvima za zaštitu bilja: 11 pregled; i
* zakona o bezbjednosti hrane: 6 pregleda.

Tokom navedenih inspekcijskih kontrola fitosanitarni inspektori uzeli su ukupno 62 uzoraka.

**Kontrola uvoza i izvoza**

Fitosanitarni inspektori su u julu vršili kontrolu uvoza hrane biljnog porijekla (voće, povrće, žitarice i ostala hrana biljnog porijekla koja je podvrgnuta jednostavnom procesu prerade mljevenjem, sušenjem i sl.), hrane neživotinjskog porijekla koja podliježe pojačanim službenim kontrolama na mjestima unošenja i hrane za životinje biljnog porijekla, sjemena i sadnog materijala, sredstava za zaštitu i ishranu bilja, kao i bilja, biljnih proizvoda i objekata pod nadzorom sa aspekta zdravstvene zaštite.

Fitosanitarna inspekcija je u julu izvršila pregled ukupno 1847 pošiljke (uvoz/izvoz) i to:

* 1293 pošiljki pri uvozu;
* 67 pošiljki u provozu;
* 138 pošiljki za reexport;
* 6 rješenja o zabrani uvoza/ provoza;
* 341 pošiljki za izvoz i
* 2 ovjera carinskih deklaracija.

Izdata su 6 rješenja o zabrani uvoza i to: 3 rješenje o vraćanju pošiljki i 3 rješenja o uništenju pošiljki.

Ukupno je uzeto 319 uzoraka pri uvozu od čega je za 6 uzoraka laboratorijski utvrđeno da ne odgovara propisanim zahtjevima.

U julu, labaoratorijski je ispitano 24.67 % pošiljki iz uvoza.

**Nebezbjedne uništene/vraćene pošiljke**

Zbog utvrđenih neusaglašenosti sa propisanim zahtjevima sprječeno je stavljanje na tržište 36.410,00 kg proizvoda i to:

* **vraćanje pošiljki**: 1 pošiljka breskve u količini od 1.357,00 kg, 2 pošiljke paprike u količini od 10.331,00 kg,
* **uništenje pošiljki**: 1 pošiljka grožđa u količini od 20.092,00 kg, 1 pošiljka paradajza u količini od 4.000,00 kg, 1 pošiljka palente u količini od 630,00 kg;

**Nebezbjedne uništene/vraćene pošiljke**

|  |  |  |  |  |  |  |  |
| --- | --- | --- | --- | --- | --- | --- | --- |
| **Br** | **Datum** | **Proizvod** | **Količina****(kg)** | **Neusaglašenost** | **Razlog** | **MDK****utvrđena**  | **MDK****propisana** |
|  | 12.07.2022. | breskva | 1.357,00 | rezidue pesticida  | chlorpyrifos | 0.25 | 0.01 |
|  | 30.07.2024. | paprika | 4.433,00 | rezidue pesticida | formetanat | 0.28 | 0.01 |
|  | 25.07.2024. | paprika | 5.898,00 | rezidue pesticida | formetanat | 0.22 | 0.01 |
|  | 31.07.2024. | grozdje | 20,092,00 | rezidue pesticida | propamokarb | 0.092 | 0.01 |
|  | 17.07.2024. | paradajz | 4.000,00 | rezidue pesticida | pirimifos-metil | 0.069 | 0.01 |
|  | 25.07.2024. | palenta | 630,00 | parametri kvaliteta | sadržaj masti i stepen kiselosti | / | / |

**Kontrola izvoza**

Fitosanitarna inspekcija je pri izvozu izvršila pregled 479 pošiljki i izdala: 341 fitosertifikat za izvoz: ljekovitog bilja, rezane drvene građe i hrane za životinje, breskve i 138 fitosertifikata za reexport.

Fitosanitarni inspektori su u izvještajnom periodu naplatili naknade u iznosu od 64.305,91€.